  R O M Â N I A                                           

  JUDEŢUL  IAŞI                                                                                

  MUNICIPIUL PAŞCANI                                                                         

  CONSILIUL LOCAL                                                                            
HOTARAREA  NR. 67   

din   30.06.2011
privind aprobarea Regulamentului de Organizare şi Funcţionare

al Directiei Gospodarie Comunala 
       Consiliul Local al municipiului Paşcani , judeţul Iaşi ;

În conformitate cu prevederile art. 40 din Legea nr. 53/2003 - Codul Muncii , republicata ;

Având în vedere prevederile art. III al O.U.G. nr. 63/2010 pentru modificarea şi completarea Legii nr. 273/2006 privind finanţele publice locale precum şi pentru stabilirea unor măsuri financiare, aprobată prin Legea nr. 13/2011 ;

Având în vedere prevederile Legii nr. 477/2004, privind Codul de conduita a personalului contractual din autoritatile si institutiile publice ;

Având în vedere prevederile art. 36, alin. (2) litera a) si ale alin. (3) lit. b) din Legea nr. 215/2001 privind administraţia publică locală, republicată, modificată şi completată ;

Avand in vedere propunerea primarului municipiului Pascani, in calitate de initiator al proiectului de hotarare si expunerea  de motive a initiatorului, inregistrata sub nr. 11084/16.06.2011;

           Avand in vedere raportul comun inregistrat sub nr. 11085/16.06.2011, intocmit de Directia Gospodarie Comunala, Compartimentul Resurse Umane, Serviciul Buget, Financiar, Contabilitate si Compartimentului Juridic si Contencios din cadrul aparatului de specialitate al Primarului municipiului Pascani ;

  Avand in vedere  urmatoarele avize  ale comisiilor de specialitate din cadrul Consiliului Local  al municipiului Pascani:

- Avizul Comisiei de prognoze economico-sociale, buget, finante, industrie, agricultura, silvicultura, prestari servicii, comert si IMM-uri, inregistrat sub nr. 692/28.06.2011 ;

- Avizul Comisiei juridice, ordine publica, drepturile  omului  şi libertăţi cetatenesti, inregistrat sub nr.680/28.06.2011 ;


În temeiul art. 45 alin. (1) din Legea nr. 215/2001 privind administraţia publică locală, republicată, modificată şi completată ;

H O T Ă R Ă Ş T E :

Art. 1. Se aprobă Regulamentului de Organizare şi Funcţionare al Directiei Gospodarie Comunala, conform Anexei nr. 1, parte integrantă din prezenta hotărâre.
Art. 2. Prezentul Regulament de Organizare şi Funcţionare va fi prezentat si prelucrat sub semnătură intregului personal din cadrul Directiei Gospodarie Comunala.
Art. 3. Biroul Administratie Publica  va comunica in copie   prezenta hotărâre:

• Instituţiei Prefectului judeţului Iaşi;

• Primarului municipiului Paşcani ;

• Directiei Gospodarie Comunala ;

• Compartimentului Resurse Umane ;
• Pe site – ul institutiei ;

• Mass-media .

PREŞEDINTE DE ŞEDINŢĂ ,                                     CONTRASEMNEAZA   

                                                                                  PENTRU     LEGALITATE       

       Consilier,                                                     SECRETARUL MUNICIPIULUI   

PANTAZI   DUMITRU


                     Cons.Jr. MIRCEA ZUZAN

PRIMARIA MUNICIPIULUI PASCANI



        Anexa 1

DIRECTIA GOSPODARIE COMUNALA              
la HCL nr. 67  din 30.06.2011





APROBAT,











PRIMAR :










Dr. Grigore Craciunescu

REGULAMENT DE ORGANIZARE ŞI FUNCŢIONARE

DIRECTIA GOSPODARIE COMUNALA

CAPITOLUL 1 

DISPOZIŢII  GENERALE

Art.1; Prevederile prezentului regulament se aplică Directiei Gospodarie Comunala din cadrul Primariei municipiului Pascani in conformitate cu dispozitiile Legii nr.215/2001 privind administratia publica locala republicata, cu modificarile si completarile ulterioare;

Art.2; Directia Gospodarie Comunala functioneaza in baza HCL nr.17/23.09.1993 si în conformitate cu prevederile H.G. nr. 955/2004 pentru aprobarea reglementărilor cadru de aplicare a Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local ;
Art.3; Prin regulament se stabilesc atributiile ‚ competentele privind autoritatea , responsabilitatile si relatiile generale ale compartimentelor componente din Directia Gospodarie Comunala ;

Art.4; Conducerea Directiei Gospodarie Comunala este asigurata de un director executiv iar in perioada cand acesta lipseste , este inlocuit de personal delegat din cadrul Compartimentului tehnic , care are aceasta atributie specificata in fisa postului ;

Art.5; Directia Gospodarie Comunala are in structura organizatorica urmatoarele compartimente componente : 

1. Compartiment tehnic ;

2. Atelier exploatare si intretinere parc auto ;

3. Serviciul sera si administrare spatii verzi;

4. Compartiment lucrari edilitare si intretinere cladiri;

5. Administrarea cimitirelor ;

6. Administrare padoc si gestionarea cainilor comunitari ;

7. Compartiment intretinere si reparatii strazi ;

Art.6; Reglementarile de detaliu privind functionarea compartimentelor , organizarea si desfasurarea activitatilor stabilite se stabilesc prin Regulamentul Intern (RI) , proceduri si instructiuni de lucru si implicit prin fisa postului ;

CAPITOLUL 2 
OBIECTIVE , ATRIBUTII SI COMPETENTE ALE

 DIRECTIEI GOSPODARIE COMUNALA ;
Art.7; Conducerea Directiei Gospodarie Comunala are urmatoarele obiective si atributii :
1. Organizeaza , conduce si raspunde de activitatea desfăşurată de compartimentele componente ale Directiei Gospodarie Comunala ;

2. Participa conform dispozitiilor la sedintele operative de analiza si planificare a activitatilor si a comisiilor de specialitate din care face parte ;

3. Intocmeste si inainteaza spre aprobare Primarului municipiului Pascani , conform reglementarilor legale , documentele specifice desfasurarii activitatii Directiei Gospodarie Comunala (programe anuale si lunare de lucrari in regie proprie in conformitate cu cheltuielile aprobate prin bugetul de venituri si cheltuieli aprobat , plan de actiune pentru activitatea echipelor si utilajelor constituite in Comandamentul de interventie pe timp de iarna , plan de paza pentru spatii si bunuri din gestiunea Directiei Gospodarie Comunala , procedurile de lucru si fisele postului pentru personalul desemnat sa conduca si sa raspunda de activitatea specifica a compartimentelor din componenta Directiei Gospodarie Comunala ) ;

4. Verifica sectoarele de activitate ale Directiei Gospodarie Comunala si ia masurile care se impun pentru respectarea normelor legale in fiecare domeniu de activitate ;

5. Cresterea calitatii serviciilor prestate pentru comunitate , a eficientei activitatilor desfasurate si reducerea consumurilor de resurse materiale si implicit de reducere a cheltuielilor generate de acestea ;

6. Realizarea lucrarilor de calitate din domeniul reparatiilor de strazi , amenajare spatii verzi , intretinere si reparatii ale constructiilor din domeniul public ;

7. Propune obiective privind perfecţionarea profesională şi necesarul de fonduri pentru instruirea personalului din cadrul Directiei Gospodarie Comunala ;

8. Întocmeşte proiecte de hotărâri ale Consiliului Local şi de dispoziţii ale Primarului specifice domeniului de activitate, precum şi rapoarte de specialitate în domeniul de activitate al serviciului pentru proiectele de hotărâri, în vederea promovării lor în Consiliul local;

9. Îndeplineşte sarcini şi atribuţii stabilite prin Hotărâri ale Consiliului Local al municipiului Paşcani, dispoziţii ale primarului municipiului Paşcani , precum şi cele rezultate din acte normative pentru domeniul de activitate ;

10. Raspunde de legalitatea , oportunitatea actelor intocmite si a deciziilor luate , in limita competentelor aprobate ;

CAPITOLUL  3 

ORGANIZAREA SI FUNCTIONAREA COMPARTIMENTELOR DIN CADRUL DIRECTIEI GOSPODARIE COMUNALA

Art. 8; Compartimentele din cadrul Directiei Gospodarie Comunala sunt structurate in baza organigramei si statului de functii aprobat de Consiliul Local ;

Art. 9; Conducerea fiecarui compartiment este asigurata de persoane desemnate prin Dispozitia Primarului municipiului Pascani , cu respectarea reglementarilor legale in vigoare , care raspund de indeplinirea sarcinilor specifice ;

Art. 10; Activitatea din cadrul fiecarui compartiment este desfasurata in baza regulamentelor , procedurilor si instructiunilor de lucru si a programelor si planurilor anuale de activtate , intocmite de sefii (coordonatorii) fiecarui compartiment , cu respectarea legislatiei aplicabile in fiecare domeniu de activitate si aprobate de Primarul municipiului Pascani ;

2.1. Compartimentul tehnic ;
Art.11; Compartimentul tehnic , este alcatuit din personal de specialitate pentru organizarea si conducerea activitatii din compartimentele componente ale Directiei Gospodarie Comunala (ingineri , maistri , tehnicieni , gestionar materiale , gestionar mijloace fixe si obiecte de inventar , contabil ) ;

Art.12; Atributii :

1. administrative si organizatorice generale specifice fiecarui compartiment din domeniul de activitate (conform fisei postului) ;

2. gestionarea si conducerea activitatilor specifice fiecarui compartiment din domeniul de activitate (conform fisei postului) ;

3. inventarierea necesitatilor si oportunitatilor privind achizitionarea mijloacelor necesare (materiale , echipamente , scule , masini , utilaje) pentru realizarea lucrarilor in conformitate cu programul anual aprobat ;

4. intocmirea si inaintarea spre analiza si aprobare a documentelor specifice , in vederea inceperii procedurilor specifice achizitionarii de mijloace necesare (produse , servicii , lucrari) ;

5. urmarirea derularii procedurilor de achizitie pana la finalizarea acestora si intocmirea documentelor corespunzatoare conform reglementarilor legale ;

6. intocmirea situatiilor de lucrari pentru lucrarile executate in regie proprie ;

7. intocmirea situatiilor statistice de evidenta a consumurilor de materiale , combustibili , lubrefianti care se constituie in baza de date ce permite luarea masurilor corespunzatoare de cheltuire eficienta a banului public ;

8. intocmirea documentelor contabile privind gestiuni materiale , achizitii , salarii.
2.2 Atelier exploatare si intretinere parc auto ;

Art.13; Compartimentul gestioneaza masinile si utilajele folosite in sustinerea activitatii aparatului de specialitate al Primarului si compartimentelor Directiei Gospodarie Comunala si are ca atributii specifice exploatarea , intretinerea si reparatia acestora in baza programului anual aprobat ;

Art.14; Compartimentul Atelier exploatare si intretinere parc auto , este alcatuit din personal de specialitate (autorizat si atestat – dupa caz) , care desfasoara in principal urmatoarele activitati :

1. exploatarea in functie de necesitatile zilnice programate , a utilajelor si mijloacelor auto de transport calatori si marfa , in sustinerea realizarii lucrarilor in conformitate cu programele de activitati si lucrari anuale aprobate ;

2. lucrari de intretinere si reparatii ale mijloacelor auto si utilajelor programate in baza planificarii reviziilor tehnice scadente ;

3. lucrari de reparatii ale mijloacelor auto si utilajelor in urma defectarilor accidentale

4. gestiunea combustibililor , lubrefiantilor si accesoriilor consumabile necesare pentru functionarea in bune conditii a mijloacelor auto si utilajelor ;

5. deservire instalatii auxiliare ( iluminat , incalzire , sanitare ) ;

6. asigurarea pazei si ordinii ;

2.3 Serviciul sera si administrare spatii verzi ;

Art.15; Serviciul sera si administrare spatii verzi , are atributii specifice prin care se asigura efectuarea lucrarilor de intretinere sau infiintare a spatiilor verzi aferente cailor de circulatie si zonelor de agrement (parcuri , lacuri) , in conformitate cu reglementarile legale in vigoare si asigurarea productiei proprii in sere amenajate sau achizitionarea materialului saditor ;

Art.16; Serviciul sera si administrare spatii verzi , este alcatuit din personal de specialitate care desfasoara in principal urmatoarele activitati :
1. lucrari de degajare a terenurilor domeniului public destinate spatiilor verzi , de corpuri straine (resturi menajere , resturi vegetale , ambalaje , etc.) ;

2. lucrari de pregatire , amenajare si intretinere spatii verzi din parcuri si alte zone amenajate ca spatii verzi (zone de agrement) din domeniul public , conform programului lunar de activitate ; 

3. lucrari de plantare ornamentala diversa in spatii stabilite si amenajate corespunzator (flori , arbusti , arbori ) , in conformitate cu programul de activitate ;

4. lucrari de productie a materialului saditor diversificat , in spatii amenajate (sere) , in functie de necesitatile stabilite prin programul anual aprobat ;

5. lucrari de interventie pentru restabilirea conditiilor normale de desfasurare a traficului auto sau pietonal in urma situatiilor generate de calamitati (furtuni , inundatii , incendii , cutremure , etc. ) ;

6. deservire instalatii auxiliare ( iluminat , incalzire , sanitare ) ;

7. asigurarea pazei si ordinii ;

2.4 Compartiment lucrari edilitare si intretinere cladiri ;

Art.17; Compartimentul lucrari edilitare si intretinere cladiri , instalatii si spatii aferente ale acestora , care fac parte din domeniul public , are atributii specifice prin care se asigura efectuarea lucrarilor de constructii in regie proprie , cu respectarea reglementarilor legale in vigoare ;

Art.18; Compartimentul lucrari edilitare si intretinere cladiri , este alcatuit din echipe compuse din personal de specialitate (autorizat si atestat – dupa caz) , care desfasoara in principal urmatoarele activitati :

1. lucrari interioare si exterioare specifice de intretinere si reparatii ale constructiilor care apartin domeniului public – refacerea zidariei , tencuieli, zugraveli, vopsitorie, reparatii pardoseli betonate sau placate , refaceri sau reparatii de trotuare si pavaje aferente cladirilor sau din zonele de acces ale acestora ;

2. lucrari de montaj si instalare a mobilierului stradal ;

3. lucrari de montaj , intretinere si reparatii a afisierelor publice ;

4. lucrari de desfiintare in baza aprobarilor legale , a constructiilor care ocupa ilegal domeniul public ; 

5. lucrari de intretinere si reparatii a accesoriilor din zone rezidentiale si spatii de joaca pentru copii care nu sunt supuse prevederilor ISCIR , ( imprejmuiri , alei de acces , etc.) ;

6. lucrari de executie , intretinere si reparatii pentru tamplarie din lemn , metalica si constructii metalice diverse ;

7. lucrari de intretinere si reparatii pentru instalatiile aferente cladirilor administrative ale Primariei si din domeniul public (instalatii electrice , alimentare cu apa , canalizare) ; 

8. lucrari de pavoazare a orasului pentru zile festive ;

2.5 Administrarea cimitirelor ;
Art.19; Compartimentul Administrarea cimitirelor , are atributii specifice si functioneaza in baza unui Regulament de Organizare si Functionare propriu , aprobat prin Hotarare a Consiliului Local ;

Art.20; Compartimentul Administrarea cimitirelor , este alcatuit din personal de specialitate care desfasoara in principal urmatoarele activitati :

1. concesionarea locurilor de veci ;

2. intocmirea evidentelor specifice privind concesiunile , utilizarea si intretinerea acestora asa cum este reglementat ;

3. aprobarea si urmarirea respectarii conditiilor impuse pentru constructiile funerare ;

4. lucrari de intretinere si reparatii cladiri si spatii aferente , cai de acces si imprejmuiri ;

5. lucrari de executie , intretinere si reparatii constructii funerare ;

6. prestarea unor servicii funerare – functie de posibilitati ;

7. asigurarea pazei si ordinii ;

2.6 Administrare padoc si gestionarea cainilor comunitari ;

Art.21; Compartimentul Administrare padoc si gestionarea cainilor comunitari are atributii specifice legate de prinderea , cazarea , evidenta si intretinerea cainilor comunitari ;

Art.22; Compartimentul Administrare padoc si gestionarea cainilor comunitari este alcatuit din personal de specialitate (autorizat si atestat – dupa caz) , care desfasoara in principal urmatoarele activitati :

1. prinderea cu mijloace specializate a cainilor fara stapan aflati pe domeniul public ; 

2. transportul cainilor cu mijloace auto dotate corespunzator si predarea la padoc ;

3. intocmirea evidentelor pentru cazarea si intretinerea in bune conditii a cainilor ;

4. lucrari de intretinere si reparatii cladiri si spatii aferente , cai de acces si imprejmuiri ;

5. prestarea unor servicii sanitar – veterinare specifice ;

6. asigurarea pazei si ordinii ;
2.7. Compartiment intretinere si reparatii strazi ;

Art.23; Compartimentul intretinere si reparatii strazi are atributii specifice prin care trebuie sa se asigure functionabilitatea si siguranta cailor de circulatie auto si pietonale , a spatiilor de parcare si cailor de acces in zone rezidentiale , aflate pe domeniul public ;

Art.24;  Compartimentul intretinere si reparatii strazi colaboreaza in baza unei proceduri de lucru comune , cu personalul de specialitate din cadrul Politiei locale sau municipale (dupa caz) , pentru restrictionarea accesului auto sau pietonal , in zonele unde se desfasoara lucrari pentru ca acestea sa se defasoare in siguranta ;

Art.25;  Compartimentul intretinere si reparatii strazi este alcatuit din personal de specialitate care desfasoara in principal urmatoarele activitati , in conformitate cu programul anual de activitate aprobat :

1. lucrari de intretinere si reparatii strazi , alei si trotuare ;

2. lucrari de amenajare , intretinere si reparatii spatii de parcare si spatii de oprire pentru mijloacele de transport in comun (statii) ;

3. lucrari de intretinere si reparatii poduri si podete aferente strazilor din domeniul public ;

4. lucrari de montare , reparatii si intretinere elemente de siguranta si indicatoare rutiere ; 

5. lucrari de executie sau refacere a marcajelor rutiere ; 

6. lucrari de intretinere a spatiilor aflate in zona de siguranta a strazilor ;
7. lucrari de intretinere si refacere a terasamentelor ;

8. lucrari specifice pe timp de iarna (deszapezirea si imprastierea materialului antiderapant pe strazi si trotuare ) ;

9. lucrari de toaletare a arborilor plantati pe spatiile de incadrare a strazilor si trotuarelor , pentru asigurarea sigurantei circulatiei auto si pietonale ;

10. lucrari de interventie pentru restabilirea conditiilor normale de desfasurare a traficului auto sau pietonal in urma situatiilor generate de calamitati (furtuni , inundatii , incendii , cutremure , etc. )
CAP. 4 - DISPOZITII FINALE 
Art. 26; Prevederile Regulamentului de Organizare si Functionare , se aplica de la data aprobarii acestuia prin  Hotarare a Consiliului Local al municipiului Pascani ;

Art.27; Programul orar de lucru se va intocmi in conformitate cu prevederile legale si in functie de sarcinile de realizat pentru fiecare compartiment in parte asa cum este stabilit prin Regulamentul Intern (RI) ;

Art.28; Pentru rezolvarea operativa a diverselor probleme care apar in activitatea desfasurata , in masura in care solutiile acestor probleme depind de colaborarea intre compartimentele Directiei Gospodarie Comunala si celelalte compartimente functionale din cadrul aparatului de specialitate al Primarului sau a compartimentelor din cadrul unitatilor din subordinea Consiliului Local , se vor intocmi proceduri de lucru insusite de ambele parti prin care se va reglementa modul concret de rezolvare a fiecarei probleme in parte ;

Art.29; Orice modificari aduse prezentului Regulament de Organizare si Functionare a Directie Gospodarie Comunala din cadrul Primariei municipiului Pascani , vor fi supuse aprobarii prin Hotarare a Consiliului Local ;

30.06.2011






INTOCMIT,




Directia Gospodarie Comunala






Ing.Iulian Perţu

